cyanic-selkie/wikianc huggingface dataset:
பால்கிகுண்டு மற்றும் கவிமடம், கொப்பல்
பல்லக்கிகுண்டுவுக்கு சுமார் 2.5 கி. மீ தென்கிழக்கில் உள்ள கவிமடத்தில் மற்றொரு பாறைக் கல்வெட்டில் அசோகரின் ஆணை உள்ளது. கவிமடக் கல்வெட்டு என்பது ஒரு பாறாங்கல் மீது கூரைபோன்று உள்ள மற்றோரு பாறையுள்ள இடத்தில் பாதுகாப்பான இடத்தில் அமைந்துள்ளது. சைனத் துறவிகள் தியானம் செய்ய கவிடம் மற்றும் பால்லக்கிகுண்டு என இரண்டையும் பயன்படுத்தியுள்ளனர்.
பால்கிகுண்டுவில் அசோகரின் ஆணைகள்
பிராமி எழுத்துக்களில் எழுதப்பட்ட பாறைக் கல்வெட்டு ஆணைகள், அசோகர் சங்கத்துடன் நெருங்கி வருவதையும், மேலும் தீவிரமான பற்றுடையவராக மாறுவதையும் பற்றியும் பேசுகிறது. மேலும், சிறியவரோ அல்லது பெரியவரோ எவராயினும் முயற்சி செய்தால் எதையும் சாதிக்க முடியும் என்கிறது.
குறிப்புகள்
பகுப்பு:அசோகரின் கல்வெட்டுக்கள் பகுப்பு:கர்நாடகத் தொல்லியற்களங்கள் பகுப்பு:கர்நாடக வரலாறு பகுப்பு:கொப்பள் மாவட்டம்
ஜக்யூஸ் டு டொய்ட்
ஜக்யூஸ் டு டொய்ட் (Jacques Du Toit, பிறப்பு: சனவரி 2 1980), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப் போட்டிகளிலும், 47 ஏ-தர துடுப்பாட்டப் போட்டிகளிலும், 50 இருபது20 கலந்து கொண்டுள்ளார். 1998/99 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜக்யூஸ் டு டொய்ட் கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1980 பிறப்புகள் பகுப்பு:வாழும் நபர்கள்
சிபில்
சிபில் (CIBIL), என்று சுருக்கமாக அழைக்கப்படும் இது கடன் தகவல் நிறுவனம் ( Credit Information Bureau of India Limited ) என்பதாகும். இது 2000 ஆம் ஆண்டு துவக்கப்பட்டது. இந்த நிறுவனத்தின் முக்கிய பணி கடன் பெறுபவர்கள், கடன் அட்டை பயன்படுத்துபவர்கள் ஆகியோர் குறித்த தகவல்களைத் திரட்டி அவர்களின் நேர்மையை அளவிட்டு அதை புள்ளிகளாக வழங்குவதே ஆகும். வங்கிகள், நிதி நிறுவனங்கள் தங்களிடம் கடன் வாங்குபவர்கள் குறித்த தகவல்களை மாதந்தோரும் இந்த நிறுவனத்திற்கு தெரிவிக்கவேண்டும். இந்த புள்ளிகள் மூலம் ஆபத்து குறைந்த கடன்களை வழங்க முடியும் என்று வங்கிகள் கருதுகின்றன. அதாவது வாங்கிய கடனை திரும்பக் கட்டும் பழக்கம் உடைய நல்ல வாடிக்கையாளர்களைப் பெறுவதே இந்த அமைப்பின் நோக்கம்.
அனைத்து வாடிக்கையாளர்களின் பெயர், பிறந்த தேதி, அடையாளத்திற்காக வழங்கப்படும் வாக்காளர் அடையாள அட்டை - பாஸ்போர்ட் - ஓட்டுனர் உரிமம் - ரேஷன் கார்ட் - பான் கார்டு போன்றவற்றின் எண்களும் இந்த தகவல் கிடங்கில் சேமிக்கப்படுகின்றன. எனவே வாங்கிய கடனைத் திரும்ப செலுத்தாத வாடிக்கையாளர்கள் இந்த பட்டியலில் சிக்குவது உறுதி. இவ்வாறு சிக்கும் ஒரு வாடிக்கையாளர் பிறகு வேறெந்த வங்கியிலோ, நிதி நிறுவனத்திலோ கடன் பெற முடியாது.
இது உலகத்தின் பல பகுதிகளிலும் பின்பற்றப்படும் ஒரு நடைமுறைதான். அமெரிக்கா போன்ற முன்னேறிய(தாகக் கூறப்படும்) நாடுகளில், கடன் வரலாறு சிறப்பாக உள்ள வாடிக்கையாளர்களுக்கு மிகக்குறைந்த வட்டியில் கடன் அளிக்கப்படுகிறது.
மேற்கோள்கள்
பகுப்பு:வங்கியியல்
பெத்தானியாவின் இலாசர்
பெத்தானியாவின் இலாசர் அல்லது புனித இலாசர் என்பவர் யோவான் நற்செய்தியின்படி இறந்த நான்கு நாட்களுக்குப்பின்னர் இயேசு கிறித்துவால் உயிர் பெற்றவர் ஆவார். இந்த நிகழ்வு யோவான் நற்செய்தியில் இயேசு செய்த ஏழு புதுமைகளில் ஒன்றாகும். கிழக்கு மரபுவழி திருச்சபை மற்றும் கத்தோலிக்க திருச்சபையின் மரபுகளில் இலாசரின் பின்னாட்கள் குறித்த ஒத்த கருத்தில்லை.
கடவுளே எனக்கு உதவி எனப்பொருள்படும் இலாசர் என்னும் பெயரானது லூக்கா நற்செய்தியில் செல்வந்தனும் இலாசரசும் உவமையில் மறொருவருக்கும் வழங்கப்படுவது குறிக்கத்தக்கக்து.
யோவான் நற்செய்தியில் குறிப்பிடப்படும் இந்த நிகழ்வினாலே இறந்ததாகக்கருதப்படும் உயிரினம் உயிர்பெறும் நிகழ்வை குறிக்க இலாசரின் பெயர் பயன்படுத்தப்படுகின்றது. Lazarus taxon என்னும் சொல் தொல்லுயிர் எச்சப் பதிவுகளில் சில காலத்திற்கு காணாமல் இருந்ததால் அழிந்த இணம் எனக்கருதப்பட்டவை மீண்டும் காணக்கிடைக்கும் நிகழ்வைக்குறிக்கின்றது. அதேபோல Lazarus phenomenon என்னும் சொல் மீளுயிர்ப்புச் சுவாசம் கைவிடப்பட்டப்பின்பு மீண்டும் உயிர்பெற்று இதயம் துடிக்கும் நிகழ்வை குறிக்கப்பயன்படுத்தப்படுகின்றது.
கலையில்
கிறிஸ்து இலாசரை உயிர்பெறச்செய்த நிகழ்வானது கிறித்தவ சமயக்கலையில் அதிகம் இடம்பெற்றுள்ளது. ரெம்பிரான்ட், வின்சென்ட் வான் கோ முதலிய பல குறிக்கத்தக்க ஓவியர்கள் இதனைத்தீட்டியுள்ளனர்.
மேற்கோள்கள்
பகுப்பு:கிறித்தவப் புனிதர்கள் பகுப்பு:திருமுறை நற்செய்திகளில் வரும் நபர்கள் பகுப்பு:யோவான் நற்செய்தி
சக்கைப்போடு போடு ராஜா
சக்கப்போடு போடு ராஜா (Sakka Podu Podu Raja) 1978 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ஜெய்சங்கர், ஜெயசித்ரா, சோ ராமசாமி, கே. ஏ. தங்கவேலு, மனோரமா மற்றும் பலரும் நடித்துள்ளனர். கமல்ஹாசன் மற்றும் படாபட் ஜெயலட்சுமி சிறப்புத் தோற்றத்தில் பங்களித்துள்ளனர். இத்திரைப்படம் மிகப்பெரிய வெற்றியைப் பெற்றது.
பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல்களை வரிகளை கண்ணதாசன், பஞ்சு அருணாசலம் ஆகியோர் இயற்றினர்.
வெளி இணைப்புகள்
பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
வடுகப்பட்டி மாரியம்மன் கோயில்
வடுகப்பட்டி மாரியம்மன் கோயில் தமிழ்நாட்டில் கரூர் மாவட்டம், வடுகப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வவுனியா வடக்கு கல்வி வலயம்
வவுனியா வடக்கு கல்வி வலயம் (Vavuniya North educational zone) இலங்கையின் கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. மேலும் இலங்கையின் நிருவாக மாவட்டமான வவுனியாவில் அமைந்துள்ள இரு கல்வி வலயங்களில் இதுவும் ஒன்று ஆகும். மற்றையது வவுனியா தெற்கு கல்வி வலயம் ஆகும்.
மேற்கோள்கள்
பகுப்பு:இலங்கையில் உள்ள கல்வி வலயங்கள்
சிக்கம்பட்டி ஊராட்சி
சிக்கம்பட்டி ஊராட்சி (Sikkampatty Gram Panchayat), தமிழ்நாட்டின் சேலம் மாவட்டத்தில் உள்ள ஓமலூர் வட்டாரத்தில் அமைந்துள்ளது. இந்த ஊராட்சி, ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3860 ஆகும். இவர்களில் பெண்கள் 1768 பேரும் ஆண்கள் 2092 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நியூஃபவுன்லாந்து மற்றும் லாப்ரடோர்
மேற்கோள்கள்
பகுப்பு:நியூஃபின்லான்ட் மற்றும் லாப்ரடோர் பகுப்பு:கனடிய மாகாணங்களும் ஆட்சி நிலப்பகுதிகளும்
இலட்சுமி தாசு
இலட்சுமி தாசு (Laxmi Das)(பிறப்பு 1 மே 1918) என்பவர் இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் உறுப்பினர் ஆவார். இவர் இந்திய நாடாளுமன்றத்தின் கீழ் சபையான மக்களவையில் மிரியால்குடா தொகுதியினைப் பிரதிநிதித்துவப்படுத்தும் வகையில் நாடாளுமன்ற உறுப்பினராக 1962 முதல் 1967 வரை பதவியிலிருந்தார்.
கொமரனபள்ளி பலகை கரகம்மன் கோயில்
கொமரனபள்ளி பலகை கரகம்மன் கோயில் தமிழ்நாட்டில் கிருஷ்ணகிரி மாவட்டம், கொமரனபள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கே. அசோக் குமார்
கே அசோக் குமார் (பிறப்பு: செப்டம்பர் 27, 1953) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்ற கழக வேட்பாளராக கிருட்டிணகிரி தொகுதியில் இருந்து தேர்ந்தெடுக்கப்பட்டார்.
இவர் கிருட்டிணகிரி மாவட்ட ஊராட்சிக் குழு தலைவராக இருந்தார்.
ஆதாரங்கள்
பகுப்பு:16வது மக்களவை உறுப்பினர்கள் பகுப்பு:1953 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:கிருட்டிணகிரி மாவட்ட நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழக அரசியல்வாதிகள்
நீலகிரி உயிர்க்கோளக் காப்பகம்
நீலகிரி பல்லுயிர் வலயம்அல்லது நீலகிரி உயிர்க்கோளக் காப்பகம் (Nilgiri Biosphere Reserve) தென்னிந்தியாவில் மேற்குத் தொடர்ச்சி மலையில் நீலகிரிப் பகுதியில் அமைந்துள்ளஇது உலக உயிர்க்கோளக் காப்பகங்களில் ஒன்றாகும். இந்திய அரசால் 1986 ஆம் ஆண்டு முதன் முதலில் அறிவிக்கப்பட்ட, யுனெஸ்கோவின் உயிர்க்கோளக் காப்பகமாகும். ஆகும். இந்த பல்லுயிர் வலயத்துடன் இணைந்த மேற்கு தொடர்ச்சி மலையின் நீலகிரி உள்ளமைப்பை (6,000+ கிமீ²) யுனெசுகோ நிறுவனத்தின் உலக பாரம்பரியக் குழுவால் உலக பாரம்பரியக் களமாக 2012 இல் அறிவிக்கப்பட்டுள்ளது.
அமைவிடம்
இந்தியாவில் காணப்படும் 10 உயிர்புவியியல் மண்டலங்களில் 2 மண்டலங்களை உள்ளடக்கி மேற்கு தொடர்ச்சி மலையில் (6,000+கி.மீ²) அமைந்துளளது. இக்காப்பகத்தில் பலவித சூழலமைப்புகளும் பல்லுயிர் வளமும் நிறைந்து காணப்படுகிறது. கர்நாடகா, கேரளா மற்றும் தமிழ்நாடு மாநிலங்களில் 5520 ச.கிமீ. பரப்பளவில் இது அமைந்துள்ளது. இக்காப்பகத்திற்குள் முதுமலை மற்றும் கேரள மாநிலத்தின் வயநாடு வனவிலங்கு சரணாலயங்கள், கர்நாடக மாநிலத்தின் பந்திப்பூர், நாகர்ஹோலே மற்றும் நீலகிரி மாவட்டத்தின் முக்குர்த்தி தேசியப்பூங்காக்கள் மற்றும் கேரள மாநிலத்தின் அமைதிப் பள்ளத்தாக்கு போன்ற தேசியப் பூங்காக்கள் உள்ளன. தமிழ்நாட்டில் (2537.6 கிமீ²),கர்நாடகாவில் (1527.4 கிமீ²) மற்றும் கேரளாவில் (1455.4 கிமீ²) பரவியுள்ள இந்த பல்லுயிர் வலயத்தின் மொத்தப் பரப்பளவு 5,520 கிமீ² ஆகும். நீலகிரி மேட்டுநிலத்தினை முழுமையாக அடக்கியுள்ளது. இதன் அமைவிடம் 11o 36' லிருந்து 12o 15' N நிலநேர்க்கோட்டுக்குள்ளும் மற்றும் 76o லிருந்து 77o 15' E நிலக்கிடைக்கோட்டுக்குள்ளும் உள்ளது. வலயத்தின் மையப்பகுதியின் அமைவிடம்: 11.5°N, °W
முதல் உயிர்க்கோள் காப்பகம்
நாம் வாழும் பூமியில் சுமார் ஒரு கோடிக்கும் அதிகமான வகைகளில் நுண்ணுயிர்கள் முதல் பிரமாண்ட யானை வரையிலான உயிரினங்கள் வாழ்வதாக ஆராய்ச்சியாளர்கள் கூறுகின்றனர். இதில் மனித இனமும் ஒன்றாகும். உயிர்க்கோளத்தில் உயிர் வாழ தேவையான சூழலை உருவாக்கித்தரும் அரிய இயற்கை அமைப்புகள் சில இடங்களில் மட்டுமே இருக்கும். இந்த இடங்களே உயிர்க் கோளத்தில் தேவையான சூழலை உருவாக்கித்தரும் என்பதால், அத்தகைய இடங்கள் உயிர்க்கோள் காப்பகங்கள் என ‘யுனெஸ்கோ’ அமைப்பாலும் அறிவிக்கப்பட்டுள்ளது. 1986 செப்டம்பர் 1ம் தேதி யுனெஸ்கோ அங்கீகாரம் நீலகிரி மலைக்கு கிடைத்துள்ளது. யுனெஸ்கோவால் இந்தியாவில் அறிவிக்கப்பட்ட முதல் உயிர்க்கோள் காப்பகம் நீலகிரி.
ஆய்வு
இதுகுறித்து கோவை மாவட்டத்தில் உள்ள ஓசை சுற்றுச்சூழல் அமைப்பு ஆய்வு நடத்தி வருகிறது. இந்த அமைப்பின் ஆய்வில், "இந்த உயிர்க்கோள மண்டலத்தில் 100 வகையான பாலூட்டிகள், 50 வகையான பறவைகள், 80 வகையான ஊர்வனங்கள், 39 வகையான மீன்கள், 316 வகையான பட்டாம்பூச்சிகள் உள்ளன. மேலும் 3300 வகையான பூக்கும் தாவரங்களும் உள்ளன. இவற்றில் 1232 வகையான தாவர வகைகள் நீலகிரி உயிர்க்கோள மண்டலத்தில் மட்டுமே காண கிடைப்பவை" என தெரிவிக்கப்பட்டுள்ளது.
உயிரினங்களின் வாழ்விடம்
ஈரப்பதம் நிறைந்த பசுமை மாறா காடுகள், சோலை புல்வெளிகள், இலையுதிர் மற்றும் முட்புதர் காடுகள், "சவானா' புல்வெளி காடுகள் இங்கு உள்ளன. உலகில் உள்ள 3238 பூக்கும் இனங்களில், சுமார் 135 இனங்கள் இங்கு உள்ளன. பூச்சியுண்ணும் தாவரங்களான, "டொசீரா', "பெல்டேட்டா' போன்றவை, இமயமலைக்கு அடுத்தப்படியாக இங்கு உள்ளன. இந்தியாவின் தேசிய விலங்கான புலி இனம் அனைத்து பகுதிகளிலும் குறைந்து வரும் சூழலில், நீலகிரி உயிர்க்கோள மண்டலத்தில் முதுமலை, பந்திப்பூர் மற்றும் நாகர்ஹோலே பகுதிகளில் மட்டும் அதிகமாக உள்ளது. அத்துடன் ஒரே வாழ்விடத்தில் அதிக எண்ணிக்கையிலான ஆசிய யானைகள் வாழ்ந்துவரும் ஒரே பகுதி நீலகிரி உயிர்க்கோள மண்டலம். ஆசிய யானைகளும், புலிகளும் உலகம் முழுவதும் அழிந்தாலும், நீலகிரி உயிர்க்கோள மண்டலம் மட்டுமே அதன் கடைசி வாழ்விடமாக இருக்கும் என ஆராய்ச்சியாளர்கள் குறிப்பிட்டுள்ளனர். இந்த உயிர்க்கோள மண்டலத்தை காப்பாற்ற வேண்டும் என்பதே இங்குள்ள சுற்றுச்சூழல் ஆர்வலர்களின் கருத்து.
விலங்கினங்கள்
விலங்கினங்களைப் பொறுத்தவரையில் மேற்குத் தொடர்ச்சி மலைக்கே உரித்தான 100 வகையான பாலூட்டிகள், 350 வகையான பறவைகள், 80 வகையான இரு வாழ்விகள், 39 வகையான மீன்கள், 31 வகையான ஊர்வன, 316 வகையான வண்ணத்துப்பூச்சியினங்கள் மற்றும் எண்ணிலடங்கா முதுகெலும்பற்ற விலங்கினங்கள் இக்காப்பகத்தில் காணப்படுகின்றன. டேனியோ, ஹிப்செலோபார்பஸ் மற்றும் புந்தியஸ் போன்ற நன்னீர் மீன் இனங்கள் இக்காப்பகத்தில் மட்டுமே காணப்படுகின்றன. நீலகிரி வரையாடு, நீலகிரிக்குரங்கு, தேவாங்கு, வெளிமான், புலி, காட்டெருமை மற்றும் ஆசிய யானை போன்றவை இங்கு பொதுவாக காணப்படும் விலங்கினங்களாகும். எண்ணிலடங்கா பூச்சி வகைகளும் காணக்கிடைக்கின்றன. இங்குள்ள அரிதாகி வரும் விலங்குகள் புலி, ஆசிய யானை, வரையாடு ஆகியன.
தாவர இனங்கள்
நீலகிரி உயிர்க்கோளக் காப்பகத்தில் தாவர உயிர்ப்பரவல் மிகுந்து காணப்படுகிறது. ஏறத்தாழ 3300 க்கும் மேற்பட்ட பூக்கும் தாவர வகைகள் உள்ளன. இதில் 1232 தாவர வகைகள் இவ்விடத்திற்கே உரித்தனவாக உள்ளன. பேயேலெப்சிஸ் என்ற தாவரப்பேரினம் உலகில் இங்கு மட்டும்தான் காணப்படுகிறது. இங்கு காணப்படும் 125 ஆர்க்கிட் இனங்களில் 8 இனங்கள் இவ்விடத்திற்கே உரித்தனவாகும். வாண்டா, லிபாரிஸ், பல்போஃபைலம், ஸ்பைராந்தஸ் மற்றும் திரிக்ஸ்பெர்மம் போன்றன இவ்விடத்திற்கே உரித்த மற்றும் அழிந்து வரும் முக்கிய இனங்களாகும்.
பெருநெல்லி, சிலைவாகை, நாவல், பலா, தோதகத்தி, ரோடோடென்ட்ரான் மற்றும் சந்தனம் போன்றவை இங்கு பொதுவாக காணப்படும் மரவகைகளாகும். நீலகிரி என்ற பெயர் வரக்காரணமான, நீல நிறத்தில் பூப்பூக்கும் குறிஞ்சி என்ற ஒரு சிறந்த தாவர இனம் இங்கு காணப்படுவது இக்காப்பகத்தின் தனிச் சிறப்பாகும். மேலும் பல மூலிகைகளும் மிளகு போன்ற கொடியினங்களும் மிகுந்து காணப்படுகின்றன. மேற்குத் தொடர்ச்சிமலையின் 80% பூக்கும் தாவரங்கள் நீலகிரி உயிர்க்கோளக் காப்பகத்தைச் சேர்ந்தவையாகும்.
பாதுகாக்கப்பட்டப் பகுதிகள்
முதுமலை வனவிலங்கு உய்வகம் மற்றும் தேசியப் பூங்கா (321.1 கிமீ²), வயநாடு வனவிலங்கு காப்பகம்( 344கிமீ²), பந்திப்பூர் தேசியப் பூங்கா(874கிமீ²), நாகர ஹோளே தேசிய பூங்கா (643 கிமீ²), நுகு வனவிலங்கு உய்வகம், முக்கூர்த்தி தேசியப் பூங்கா (78 கிமீ²) மற்றும் அமைதிப் பள்ளத்தாக்கு தேசியப் பூங்கா (89.52கிமீ²) மேலும் அராலம் வனவிலங்கு சரணாலயம் ஆகியன இந்த வலயத்தினுள் அடங்கும் பாதுகாக்கப்பட்ட வனப்பகுதிகளாகும். தவிர சுற்றுலா மற்றும் வனத்துறைக்குட்பட்ட தமிழக நீலகிரி மாவட்டம் (வடக்கு(448.3 கிமீ²) தெற்கு (198.8 கிமீ²), ஈரோடு மாவட்டம் ([[சத்தியமங்கலம் வனவிலங்கு உய்வகம் மற்றும் புலிகள் காப்பகம்
மைய மற்றும் தாங்கல் மண்டலங்கள்
1986 இல் இந்திய அரசாங்கம் நீலகிரி உயிர்க்கோளக் காப்பகத்தின் மைய மற்றும் தாங்கல் மண்டலங்களை அமைத்தது. அதன் படி
மேலும் இவ்வுயிர்க்கோளக் காப்பகம்
ஆகிய பகுதிகளை உள்ளடக்கியதாகும.
பழங்குடிகள்
தோடா, கோட்டா, குறும்பா, பனியா, இருளா, ஆதியா, எடநாடன், போன்ற பழங்குடியின மக்களுக்கு இக்காப்பகம் தாயிடமாக விளங்குகிறது. இவர்கள் பாரம்பரிய வேளாண் முறைகளை இன்றளவும் பின்பற்றி வருகின்றார்கள்.
அச்சுறுத்தல்
திட்டமிடா சுற்றுலா, காட்டுத்தீ, மேய்ச்சல், ஓரின பயிர்சாகுபடி, தீவிர காடழிப்பு, தோட்டப் பயிர்கள் வேளாண்மை, கட்டுமானப் பணிகள் மற்றும் நீர்மின் சக்தி திட்டங்கள் போன்ற மனிதனின் செயல்பாடுகள் இக்காப்பகத்தின் அச்சுறுத்தல்களாகும்.
மேற்கோள்கள்
பகுப்பு:இந்திய பல்லுயிர் வலயங்கள் பகுப்பு:இந்தியாவின் உயிர்க்கோளக் காப்பகம் பகுப்பு:தமிழ்நாட்டு உயிர்க்கோளக் காப்பகம் பகுப்பு:வயநாடு மாவட்டத்திலுள்ள சுற்றுலாத் தலங்கள் பகுப்பு:பாலக்காடு மாவட்டத்திலுள்ள சுற்றுலாத் தலங்கள்
வவுனியா தெற்கு கல்வி வலயம்
வவுனியா தெற்கு கல்வி வலயம் (Vavuniya South educational zone) இலங்கையின் கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. மேலும் இலங்கையின் நிருவாக மாவட்டமான வவுனியாவில் அமைந்துள்ள இரு கல்வி வலயங்களில் இதுவும் ஒன்று ஆகும். மற்றையது வவுனியா வடக்கு கல்வி வலயம் ஆகும்.
மேற்கோள்கள்
பகுப்பு:இலங்கையில் உள்ள கல்வி வலயங்கள்
லட்சுமணம்பட்டி பாம்பாளம்மன் கோயில்
லட்சுமணம்பட்டி பாம்பாளம்மன் கோயில் தமிழ்நாட்டில் கரூர் மாவட்டம், லட்சுமணம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாம்பாலம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் முக்கிய திருவிழா நடைபெறுகிறது. கார்த்திகை மாதம் திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மசூத் அன்வர்
மசூத் அன்வர் (Masood Anwar, பிறப்பு: டிசம்பர் 10 1967), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியில், 128 முதல்தர துடுப்பாட்டப் போட்டிகளிலும் கலந்து கொண்டுள்ளார். 1990 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
கே . ஓமனக்குட்டி அம்மா
'''கே. ஓமனக்குட்டி அம்மா' ( K. Omanakutty Amma)'' என்பவர் ஒரு, கல்வியாளர், இசை ஆசிரியர் மற்றும் கர்நாடக  இசைக் கலைஞர் ஆவார். இசைத்துறையில் ஆராய்ச்சி மற்றும் வெளியீடுகளால் இவர் நன்கு அறியப்படுகிறார். கதகளி இசையில் மேற்கொண்ட ஆராய்ச்சிகளால் இவருக்கு இத்துறையில் முனைவர் பட்டம் கிடைத்தது. தற்பொழுது இவர், கேரளப் பல்கலைக்கழகத்தில் இசைத்துறையின் துறைத் தலைவராகவும் பேராசியராகவும் பணிபுரிந்து வருகிறார். இதைத் தவிர இளம் இசைக் கலைஞர்களை ஊக்குவிக்கும் தனியார் அமைப்பான சங்கீத பாரதி அமைப்பின் தலைமைப் பொறுப்பாளாராகவும் பணிபுரிகிறார்.
இவருடைய மூத்த சகோதரர் எம்.சி.இராதாகிருட்டிணன் மலையாள திரைத்துறையில் ஒரு இசையமைப்பாளராகவும், இளைய சகோதரர் சிறீகுமார் ஒரு பின்னணிப் பாடகராகவும் இருக்கின்றனர். இவர்களைத் தவிர பி.அருந்ததி, கே.எசு.சித்ரா மற்றும் கே.எசு. ரேசுமி முதலியவர்களும் இவருடைய நெருங்கிய உறவினர்கள் என்பது குறிப்பிடத்தக்கது.
மேற்கோள்கள்
பகுப்பு:இசை ஆய்வாளர்கள் பகுப்பு:கருநாடக இசைக் கலைஞர்கள்
எர்ணாமங்கலம் ஊராட்சி
எர்ணாமங்கலம் ஊராட்சி (Ernamangalam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2742 ஆகும். இவர்களில் பெண்கள் 1342 பேரும் ஆண்கள் 1400 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாத்தூர் சிவன் கோயில்
மாத்தூர் சிவன் கோயில் (Mathur Shiva Temple) என்பது இந்தியாவின் திருச்சூர் மாவட்டத்தில் உள்ள குன்னங்குளத்தில் அமைந்துள்ள ஒரு இந்துக் கோயிலாகும். இங்குள்ளசிவலிங்கமானது ருத்ராக்ஷசிலா என்று நம்பப்படுகிறது. இது ஒழுங்கற்ற வடிவத்துடன், சிவப்பு நிறத்துடன், மனித சிற்பியால் தீண்டப்படாததும் ஆகும். கோயிலின் முதன்மைக் கடவுள் மேற்கு நோக்கி பிரதான சன்னதியில் அமைந்துள்ள சிவன். இதே சன்னதியில் பார்வதி கிழக்கு நோக்கியும் அமர்ந்துள்ளார். நாட்டுப்புறக் கதைகளின்படி, முனிவர் பரசுராமர் இந்த சிலையை நிறுவினார். கேரளாவில் உள்ள 108 பிரசித்தி பெற்ற சிவன் கோவில்களில் இந்த கோவிலும் ஒன்றாகும்.
மேற்கோள்கள்
பகுப்பு:திருச்சூர் மாவட்டத்திலுள்ள சிவன் கோயில்கள்
டிலன் டு பிரீஸ்
டில்லன் டு பிரீஸ்  (Dillon du Preez, பிறப்பு: நவம்பர் 8 1981), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 62 முதல்தர துடுப்பாட்டப் போட்டிகளிலும், 78 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2003/04 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டில்லன் டு பிரீஸ் கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
அன்பே வா (தொலைக்காட்சித் தொடர்)
அன்பே வா என்பது சன் தொலைக்காட்சியில் நவம்பர் 2, 2020 ஆம் ஆண்டு முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பாகும் தொலைக்காட்சி காதல் நாடகத் தொடர் ஆகும். இந்த தொடரை சரிகம என்ற நிறுவனம் தயாரிக்க, விராட் மற்றும் டெல்னா டேவிஸ் ஆகியோர் முதன்மை கதாபாத்திரத்தில் நடிக்கிறார்கள்.
கதைச்சுருக்கம்
அன்னலட்சுமியின் மூன்று மகள்களான பூமிகா, கார்த்திகா, தீபிகா. அப்பா இல்லாமல் வளரும் பிள்ளைகள். பொறுப்போடு குடும்பத்தை சுமக்கிறார் பூமிகா. கதாநாயகனான வருண் பணக்கார குடும்பத்தை சேர்ந்தவன் மற்றும் கலகலப்பானவன். தந்தையின் வட் புறுத்தலின் காரணமாக வேலைக்கு வரும் வருண், தொழில் காரணமாக பூமிகா ஊருக்கு வருகின்றான். பூமிகாவிற்கும், வருணுக்கும் இடையே அறிமுகமாகி இருவரும் காதலித்து திருமணம் செய்தனர்.
நடிகர்களின் தேர்வு
இந்த தொடரில் கதாநாயகியாக குரங்கு பொம்மை போன்ற திரைப்படங்களில் நடித்த நடிகை டெல்னா டேவிஸ் என்பவர் 'பூமிகா' என்ற கதாபாத்திரம் மூலம் சின்னத்திரைக்கு அறிமுகமாகிறார். இவருக்கு ஜோடியாக பேரழகி தொடரில் நடித்த விராட் என்பவர் 'வருண்' என்ற கதாபாத்திரத்திலும், இவரின் தாய் கதாபாத்திரத்தில் 'கன்யா பாரதி' என்பவரும் தந்தை கதாபாத்திரத்தில் நடிகர் 'ஆனந்த்' என்பவரும் நடிக்கிறார்கள்.
பிரபல நடிகை வினயா பிரசாத் என்பவர் பூமிகாவின் தாய் கதாபாத்திரத்தில் நடிக்கின்றார். இவர் தமிழில் ரோஜா தொடருக்கு பிறகு நடிக்கும் இரண்டாவது தொடர் ஆகும். இவர்களுடன் கௌசல்யா செந்தாமரை, ராதாரவி, பிர்லா பாஸ், ரேஷ்மா பசுபுலேட்டி, வினோதினி போன்ற பலர் முக்கிய கதாபாத்திரங்களில் நடிக்கிறார்கள்.
ஒளிபரப்பு நேரம் மாற்றம்
இந்த தொடர் 2 நவம்பர் 2020 முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பானது. பின்னர் 13 பிப்ரவரி 2021 முதல் இரவு 9:30 மணிக்கு ஒளிபரப்பாகி, 7 பிப்ரவரி 2022 முதல் இரவு 10 மணிக்கு ஒளிபரப்பாகிறது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
பண்புப்பெயர்ப்பி
பண்புப்பெயர்ப்பி ( Transducer) என்பது ஒரு சக்தி அல்லது பௌதிக பண்பை மற்றொரு பண்பாக மாற்றும் கருவி.
இதில் மூன்று வகைகள் உண்டு. அவை
அ. உணரி ( Sensor) வகைகள் - இவை ஒரு பௌதிக பண்பை உணர்ந்து வேறு ஒரு பண்பாக தருபவை. உணர்ந்து சொல்வதால் உணரி என்றானது. இவை பொதுவாக எண்ம அலைகளாகவும் ( Digital Signal), மின் அலைகளாகவும் வெளித்தருபவை ( எ - கா : வேகமானி ( Tachometer) ).
ஆ. இயக்கி ( Actuator) வகைகள்.
இ. இரண்டும் செர்ந்த வகைகள்.
மின்வேதியலை பெயர்ப்பிகள்
ஆ.மின்னழுத்திய எரி கலம் ( Electro - Galvanic Fuel Cell )
மின்காந்த பெயர்ப்பிகள்
அ. அலைக்கம்பம் ( Antenna) - மின்காந்த அலைகளை மின்சாரமாக, மின்சாரத்தை மின்காந்த அலைகளாக ஆகிய இருவிதமாக மாற்றும் கருவி
ஆ. ஒளியுணரி ( Photodetector)
இ. அறை விளைவு உணரி ( Hall Effect Sensor)
உ. தலைனாடா ( Tape Head )
ஊ. உடனொளிர்வு விளக்கு ( Flourescent Light or Light Bulb )
எ. காத்தோட் கதிர்க் குழாய் ( Cathode Ray Tube or CRT )
மின்னியக்க பெயர்ப்பிகள்
அ.வளி உலவு உணரி ( Air Flow Sensor)
ஆ. மின்மானி ( Galvanometer)
இ. நிலைமானி ( Potentiometer )
ஈ. மின்புலப் பன்னுருக்கள் ( Electroactive Polymers) - மின்புலத்தில் பல உருவங்களாக மாறும் தன்மை உடையன.
உ. அதிர்வினை மின்னியக்கி ( Vibration Powdered Generator) - அதிர்வினால் ஒரு இயக்கத்தை மின்சாரமாக மாற்றக்கூடிய கருவி.
ஊ. விசைப்புலம் ( Load cell)
எ. முடுக்கமானி ( Accelerometer )
ஏ. சரமானி ( String Potentiometer )
மின்வெப்ப பெயர்ப்பிகள்
அ.வெம்மிணை ( Thermocouple)
வானொலி பெயர்ப்பிகள்
பகுப்பு:மின் உறுப்புகள்
பர்வத நாடு
பர்வத நாடு (Parvatas Kingdom) பர்வதம்   என்ற சமஸ்கிருத மொழிச் சொல்லிற்கு மலை எனப் பொருள்படும். பண்டைய பரத கண்டத்து நாடான பர்வத நாடு, இமயமலை நாடுகளில் ஒன்றாக மகாபாரதம் கூறுகிறது.
பர்வத நாட்டு பர்வதர்கள் குருச்சேத்திரப் போரில் கலந்து கொண்டனர்.
குருச்சேத்திரப் போரில்
குருச்சேத்திரப் போரில் பர்வத நாட்டுப் படைகள் கௌரவர் அணியில் இணைந்து பாண்டவர் அணிக்கு எதிராகப் போரிட்டனர்.
பர்வத நாட்டவர்களுடன், சமசப்தர்கள், காம்போஜர்கள், சகர்கள், மிலேச்சர்கள் மற்றும் யவனர்களை அருச்சுனன் வென்றழித்தான்.
மேற்கோள்கள்
பகுப்பு:மகாபாரதத்தில் நாடுகள் பகுப்பு:இந்திய தொன்மவியல்
பௌது மாவட்டம்
, ஒடிசா மாநிலத்தின் மாவட்டங்களில் ஒன்று. இதன் தலைமையகம் பௌது என்னும் ஊரில் அமைந்துள்ளது.
மாவட்ட விவரம்
இந்த மாவட்ட வரலாற்றைப் பொருத்தவரை, பௌது பூர்வீக ஆட்சியாளர்கள் திறமை யற்றவர்களாக இருந்தனர், மேலும் அவர்கள் பௌது மாவட்ட இராச்சியத்தை, பரப்புரைச் செய்த அனைவருக்கும், எந்த எதிர்ப்பும் இல்லாமல் தங்கள் எல்லைகளை விட்டுக்கொடுத்தனர். ராஜா ஜோகிந்தர் தேவ் கருணையும், தாராள மனப்பான்மையும் கொண்டவராக விளங்கினார் ஆங்கிலக் கல்வியை, மாநிலத்தில் அறிமுகப் படுத்தினார். தனது ஆட்சியின் போது, நவீன கல்வி மற்றும் கலாச்சாரத் துறையில் கணிசமான முன்னேற்றம் கண்டார். 1913-இல் அவரது திடீர் மரணம் அடைந்ததால், மாவட்டம் முழுவதும் ஏராளமான எழுச்சிகள் மற்றும் கிளர்ச்சிகள் தோன்றிய வண்ணம் இருந்தன. அந்த வகைக் கிளர்ச்சிகளும், எழுச்சிகளும், ராஜா நாராயண் தேவால், வெற்றிகரமாக அடக்கப்பட்டன. ராஜா நாராயண் தேவ், 1948 சனவரி 1 ஆம் தேதி ஒடிசா மாகாணத்துடன் இணைக்கப்பட்டபோது, பௌது மாநிலத்தின் கடைசி ஆட்சியாளராக இருந்தார். இறுதியாக 1994 இல், பௌது நில எல்லைகள், 1994 ஜனவரி 2 ஆம் தேதி ஒரு தனியே செயற்பட்டு மாவட்டமாக உயர்த்தப் பட்டது. இம்மாவட்டத்தில் 20 அரசுக் கல்லூரிகளும், ஆறு அரசு மருத்தவமனைகளும், பதினேழு வங்கிகளும் உள்ளன.
உட்பிரிவுகள்
இந்த மாவட்டத்தை மண்டலங்களாகப் பிரித்துள்ளனர். அவை: கண்டாமாள், பௌது, ஹர்பங்கா இதன் பகுதிகள் ஒடிசா சட்டமன்றத்துக்கு கண்டாமாள், பௌது ஆகிய தொகுதிகளில் சேர்க்கப்பட்டுள்ளது.
இந்த மாவட்டம் கந்தமாள் மக்களவைத் தொகுதியின் எல்லைக்குள் உள்ளது.
சுற்றுலா
சில முக்கிய சுற்றுலா இடங்கள் வருடாவருடம் சுற்றுலாப் பயணிகளை ஈர்க்கிறது. அவற்றுள் கீழ்வருவன முக்கியமானவையாகக் கருதப் படுகிறது.
சரணாலயம்
பத்மடோலா மற்றும் சடகோசியா சரணாலயம் என்பது பசுமையான காடுகள் உள்ள பகுதியாகும். இப்பகுதியில் வளமான வனவிலங்குகளைக் கொண்ட கம்பீரமான சடகோசியா ஜார்ஜ் இந்த சரணாலயம் இதன் நில அமைப்பு இறுதியில் அமைந்துள்ளது. இந்த சரணாலயம், அதன் பெயர் சதா (ஏழு) மற்றும் கோஷ் (இரண்டு மைல்) என்பதிலிருந்து, 14 மைல் அல்லது 22 கி.மீ நீளம் கொண்டவையாக உள்ளன. இந்த மாநிலத்திலும், இந்திய நாட்டிலும் மிகவும் வசீகரிக்கும் இடங்களில் ஒன்றாக பாராட்டப்பட்ட கம்பீரமான சட்கோசியா பள்ளத்தாக்கு, உண்மையில் சோட்டானக்பூர் பீடபூமி காடுகள், வறண்ட இலையுதிர் காடுகள் மற்றும் ஈரமான தீபகற்ப சால் காடுகள் ஆகியவற்றின் சந்திப்பு இடமாகும், மேலும் இது புலி, சிறுத்தை, யானை, புள்ளிகள் கொண்ட மான், சவுசிங்கா, சோம்பல் பீர் மற்றும் பல வகையான குடியுரிமை மற்றும் புலம் பெயர்ந்த பறவைகள் மற்றும் பல்வேறு வகையான ஊர்வன போன்ற கரியல், குவளை, முதலை, நன்னீர் ஆமைகள், நஞ்சுள்ள மற்றும் விஷமற்ற பாம்புகள் போன்றவைகள் உடைய உயிர் பல்லுயிர் கோளமாக உள்ளது. மேலும் இங்குள்ள நீர் நிலையில் படகு மற்றும் பிற சாகச விளையாட்டுகளுக்கு புகழ் பெற்ற இடமாக திகழ்கிறது. திகார்பாடாவில் ஒரு ஆராய்ச்சி மற்றும் பாதுகாப்பு பிரிவு நிறுவப்பட்ட செயற்படுத்தப் படுகிறது. 1995 ஆம் ஆண்டில் கரியல்களை வளர்ப்பதற்காக, இந்த பள்ளத்தாக்குக்கு அருகில், இதுவரை 38 வகையான பாலூட்டிகள், 128 வகையான பறவைகள், 27 வகையான ஊர்வன, நான்கு வெவ்வேறு விதமான, வகையான நீர்வீழ்ச்சிகள் மற்றும் 183 வகையான மீன் இனங்கள் கண்டறியப் பட்டு, உயிரியல் பதிவேடுகளில், பதிவு செய்யப்பட்டுள்ளன.
அரண்மனை
யோகிந்திரா வில்லா அரண்மனை என்பது உள்நாட்டில் ராஜபதி என்று அழைக்கப்படும் பௌது முன்னாள் ஆட்சியாளரின் அரண்மனை இது ஆகும். இது நல்ல மற்றும் தாராளமான ஆட்சியாளராக இருந்த ராஜா ஜோகிந்திர தேவின் ஆட்சிக் காலத்தில் கட்டப்பட்டது என வரலாற்று ஆவணங்கள் கூறுகின்றன. இந்த அரண்மனை ஒரு அழகிய மற்றும் அழகான கட்டிட எழிற் கலைகளைத் தன்னகத்தே கொண்டுள்ளது. இந்த அரண்மனையில் இருந்து, மகாநதியின் அழகிய காட்சியைக் கண்டு இன்புறலாம்.
இணைப்புகள்
பகுப்பு:ஒடிசாவின் மாவட்டங்கள் பகுப்பு:
போர்பொன் பிஸ்கட்
thumb| போர்பன் பிஸ்கட்
போர்பொன் பிஸ்கட் என்பது ஒரு வகையான சான்விச் பிஸ்கட். இதில் இரண்டு சாக்கலேட் பிஸ்கட்களுக்கு இடையே சாக்கலேட் மாவு போன்ற பொருள் சான்விச் செய்யபட்டிருக்கும். இது 1910ம் ஆண்டு பெர்மண்ட்சே பிஸ்கட் நிறுவனத்தால் அறிமுகப்படுத்தப்பட்டது.
தயாரிப்பு முறை மற்றும் பயன்பாடு
போர்பொன் பிஸ்கட் ரொட்டிகள் தேனீருடன் சேர்த்து தொட்டு சாப்படக்கூடிய நொறுக்குத்தீனியாக உள்ளது. இந்த ரொட்டிகள் தயாரிக்கப்படும்போது வெப்பத்தினால் விரிசல்கள் மற்றும் உடைசல்கள் உருவாவதை தடுப்பதற்காக சிறிய துளைகள் அமைந்துள்ளன. நிறுவனங்களை சார்ந்து போர்போன் பிஸ்கட்டுகளில் பல வகைகள் காணப்படுகின்றன. பொதுவாக போர்பொன் பிஸ்கட்டுகள் அதிக சுவையுள்ள சாக்லேட் ப்ளேவரில் உருவாக்கப்படுகிறது.
மேற்கோள்கள்
பகுப்பு:தின்பண்டங்கள்
எப்சம் நடவடிக்கை
எப்சம் நடவடிக்கை (Operation Epsom) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சிகளில் இதுவும் ஒன்று. இது முதலாம் ஓடான் சண்டை (First battle of Odon) என்றும் அழைக்கப்படுகிறது.
பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூன் 26ம் தேதி பிரிட்டானியப் படைகள் கான் நகரைச் சுற்றி வளைத்துக் கைப்பற்ற மீண்டும் ஒரு பெரும் தாக்குதலைத் தொடங்கின. பிரிட்டனில் வானிலை மோசமாக இருந்ததால் திட்டமிட்டபடி இந்தத் தாக்குதலுக்கு முன்னர் வான்வழி குண்டுவீச்சை நிகழ்த்த முடியவில்லை. எனினும் அதற்குப் பதிலாகத் தொடர் பீரங்கித் தாக்குதலுக்குப் பின்னர் 15வது மற்றும் 43வது பிரிட்டானியத் தரைப்படை டிவிசன்கள் முன்னேறின. இரு நாட்கள் கடும் சண்டைக்குப் பின்னர் ஓடான் ஆற்றின் அக்கரையில் சிறு பாலமுகப்புகளைக் கைப்பற்றின. ஆனால் அடுத்த நிகழ்ந்த ஜெர்மானிய எதிர்த்தாக்குதல்களின் கடுமையினால் ஜூன் 30ம் தேதி எப்சம் நடவடிக்கை கைவிடப்பட்டது.
கீழ்நிலை உத்தியளவில் இத்தாக்குதல் தோல்வியடைந்தது. கான் நகரை பிரிட்டானியப்படைகளால் கைப்பற்ற இயலவில்லை. எனினும், எதிர்த்தாக்குதலுக்குப் பயன்படுத்தப்பட்ட படைப்பிரிவுகளை ஜெர்மானியத் தளபதி ரோம்மலால் திருப்பி அழைத்துக் கொள்ள முடியவில்லை. தனது இருப்புப் படைகள் அனைத்தையும் ஓடான் ஆற்றங்கரையில் அவர் நிறுத்த வேண்டியதாயிற்று. இரு தரப்பிலும் இழப்புகள் அதிகமாக இருந்தாலும் பிரிட்டானியத் தரப்பில் இழப்புகளை ஈடுகட்டுவது எளிதான ஒன்றாக இருந்தது. படைப் பற்றாக்குறையால் பாதிக்கப்பட்டிருந்த ஜெர்மானியர்களால் இத்தாக்குதலில் ஏற்பட்ட இழப்புகளை உடனே ஈடுகட்ட முடியவில்லை. கானைப் பாதுகாத்து வந்த ஜெர்மானியப் படைப்பிரிவுகள் இதனால் கொஞ்சம் கொஞ்சமாக பலவீனமடைந்து வந்தன. ஜுலை மாதம் முழுவதும் கானைத் தொடர்ந்து பிரிட்டானியப் படைகள் தாக்கின. அம்மாத இறுதியில் கான் வீழ்ந்தது.
வெளி இணைப்புக்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
வடபழஞ்சி
வடபழஞ்சி (Vadapalanji) என்பது தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 223 மீட்டர் உயரத்தில் அமைந்துள்ள வடபழஞ்சி பகுதியின் புவியியல் ஆள்கூறுகள், 9.9418°N, 78.0077°W ஆகும். மதுரை, பல்கலைநகர், நாகமலை, தனக்கன்குளம், திருநகர், திருப்பரங்குன்றம், திருமங்கலம், கரடிக்கல், கப்பலூர் மற்றும் ஆஸ்டின்பட்டி ஆகியவை வடபழஞ்சி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
வடபழஞ்சி பகுதியில் தொழில்நுட்பப் பூங்கா ஒன்று நிறுவப்பட்டுள்ளது. அமெரிக்காவைத் தலைமையிடமாகக் கொண்டு இயங்கி வரும் பின்னாக்கிள் இன்ஃபோடெக் (Pinnacle Infotech) என்ற தொழில்நுட்ப நிறுவனம், மதுரை வடபழஞ்சி தொழில்நுட்பப் பூங்காவில் சுமார் ரூ.287 கோடி முதலீட்டில் சுமார் 3,500 பேருக்கு வேலை வாய்ப்புகளை வழங்கி சேவைகள் செய்ய, தன்னுடைய கிளை ஒன்றை ஆரம்பிக்கக் கட்டுமானப் பணிகளை மேற்கொண்டு வருகிறது.
இப்பகுதியில் புதிய உயர்மட்ட இரயில்வே மேம்பாலம் அமைக்க ஏற்பாடு செய்யப்பட்டுள்ளது.
வடபழஞ்சி பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
வெளி இணைப்புகள்
பகுப்பு:மதுரை
குசான-சாசானிய இராச்சியம்
குசான-சாசானிய இராச்சியம் (Kushano-Sasanian Kingdom) (ஆட்சிக் காலம்:கிபி 230 -370)  (also called  (Kushanshas) குசான் பேரரசின் வீழ்ச்சிக்குப் பின்னர், பாரசீகத்தின் சாசானியர்களின் ஒரு கிளையினர் குசான-சாசானிய இராச்சியத்தை நிறுவி, நடு ஆசியாவின் சோக்தியானா, பாக்திரியா, மெர்வி, பால்க், தற்கால ஆப்கானித்தான் மற்றும் தற்கால பாகிஸ்தானின் கைபர் பக்துன்வா பகுதிகளை கிபி 230 முதல் கிபி 365 முடிய 140 ஆண்டுகள் ஆண்டனர். குசான-சாசானிய இராச்சிய மன்னர்கள்  சொராட்டிரிய நெறி இந்து சமயம் மற்றும்  மானி சமயங்களை ஆதரித்தனர். இம்மன்னர்கள் தங்கள் உருவத்துடன், சூலம் ஏந்திய சிவனின் உருவம் பொறித்த தங்கம் மற்றும் வெள்ளி நாணயங்களையும் வெளியிட்டனர்.
கிமு 225-இல் சாசானியர்களின் ஒரு பிரிவினர், குசான் பேரரரசின் வீழ்ச்சியின் போது, சோக்தியானா, பாக்திரியா மற்றும் காந்தாரப் பகுதிகளை குசானர்களிடமிருந்து கைப்பற்றி அப்பகுதிகளுக்கு ஆளுநர்களை நியமித்தனர். பின்னர் இந்த ஆளுநர்கள், சாசானியப் பேரரசுக்கு அடங்கிய சிற்றரசர்களாக, தங்களை குசானர்களின் மன்னர்கள் ("Kings of the Kushans") என அழைத்துக் கொண்டதுடனர். இவர்கள் வெளியிட்ட தங்கம் மற்றும் வெள்ளி நாணயங்கள் மூலம் குசான-சாசானிய இராச்சிய மன்னர்களின் வரலாறு ஓரளவு அறிய கிடைக்கிறது.
வெளி இணைப்புகள்
பகுப்பு:ஆசியாவின் முன்னாள் நாடுகள் பகுப்பு:ஆசியாவின் முன்னாள் முடியாட்சிகள் பகுப்பு:பாக்கித்தான் வரலாறு பகுப்பு:ஆப்கானித்தானின் வரலாறு பகுப்பு:இந்திய வரலாறு
சங்கர் சலீம் சைமன்
சங்கர் சலீம் சைமன் (Shankar Salim Simon'') 1978 ஆம் ஆண்டு வெளிவந்த தமிழ்த் திரைப்படமாகும்.பி. மாதவன் இயக்கத்தில் வெளிவந்த இத்திரைப்படத்தில் விஜயகுமார், ரஜினிகாந்த் மற்றும் பலரும் நடித்திருந்தனர்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
ராமரத்னம் நரசிம்மன்
ராமரத்னம் நரசிம்மன் (Ramarathnam Narasimhan) (பிறப்பு 1960), ஒரு இந்திய பொருட்கள் பொறியாளர் மற்றும் இந்திய அறிவியல் நிறுவனத்தின் இயந்திர பொறியியல் துறையில் பேராசிரியர் ஆவார். இவர் தன்னுடைய முன்னோடி ஆய்வுகளான  முறிவு இயக்கவியல் மூலமாக அறியப்படுகிறார். மேலும், இவர், அறிவியல்களுக்கான இந்திய அகாதமி, இந்திய தேசிய அறிவியல் அகாதமி மற்றும் பொறியியல் இந்திய தேசிய அகாதமியின் தேர்ந்தெடுக்கப்பட்ட சக உறுப்பினராக உள்ளார். விஞ்ஞான ஆராய்ச்சிக்காக, இந்திய அரசின் உச்ச நிறுவனமான, அறிவியல் கவுன்சில் மற்றும் தொழில்துறை ஆராய்ச்சி நிறுவனம், இவருக்கு   அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு வழங்கி கௌரவித்தது. இது, 1999 இல் பொறியியல் அறிவியலுக்கு இவர் செய்த பங்களிப்புகளுக்காக, மிக உயர்ந்த இந்திய அறிவியல் விருதுகளில்  ஒன்றாகும்.
சுயசரிதை
ஆர். நரசிம்மன், மே 31, 1960 அன்று தென்னிந்திய மாநிலமான தமிழ்நாட்டில் பிறந்தார். 1982 ஆம் ஆண்டில் சென்னையின் இந்திய தொழில்நுட்ப நிறுவனத்தில் பொறியியல் பட்டப்படிப்பைப் பெற்றார். மேலும் இவர் கலிபோர்னியா தொழில்நுட்பக் கழகத்தில் சேர அமெரிக்கா சென்றார். 1983 ஆம் ஆண்டில் இயந்திர பொறியியலில் முதுகலைப் பட்டம் பெற்றார். மேலும் 1986 இல் செயலாக்க விசையியல் துறையில் முனைவர் பட்டம் பெற்றார். இவரது பிந்தைய முனைவர் பட்ட ஆய்வுகள் அரேஸ் ஜே. ரோசாக்கிஸின் ஆய்வகத்தில் உள்ள கால்டெக்கிலும் இருந்தன. அதே நேரத்தில் இந்த நிறுவனத்தில் ஆசிரியராகவும் பணியாற்றினார். இந்தியாவுக்குத் திரும்பிய இவர், 1987 ஆம் ஆண்டில் மும்பையிலுள்ள இந்திய தொழில்நுட்பக் கழகத்தில் சேர்ந்தார். அங்கு இவர் 1991 இல் இந்திய அறிவியல் நிறுவனத்தில் சேருவதற்கு முன்பு நான்கு ஆண்டுகள் தங்கியிருந்தார். மேலும் இயந்திர பொறியியல் துறையில் பேராசிரியராக (ஐ.ஐ.எஸ்.சி.)பணியாற்றினார். இந்த காலகட்டத்தில், அவருக்கு மூன்று முறை விடுப்புடன் கூடிய ஊதியம் (சப்பாட்டிகல்கள்) கிடைத்தது. அவை, முதல் முறை சுவீடனில் ராயல் இன்ஸ்டிடியூட் ஆப் டெக்னாலஜி மற்றும் சிங்கப்பூரில் இரண்டு முறையாக உயர் செயல்திறன் கம்ப்யூட்டிங்,  மற்றும் சிங்கப்பூர் தேசிய பல்கலைக்கழகத்தில் இருக்கும்போது கிடைத்தது ஆகும்.
விருதுகள் மற்றும் கௌரவங்கள்
கால்டெக்கில் அரேஸ் ரோசாக்கிசுடன் நரசிம்மன் பணியாற்றியதால், எஸ். பி. ஐ. இ. யின் (SPIE) ருடால்ப் கிங்ஸ்லேக் பதக்கம் வென்றார். 1988 ஆம் ஆண்டில் கிடைத்த இந்த விருதை, ரோசாக்கிஸ் மற்றும் ஆலன் டெய்லர் ஜெஹெண்டர் ஆகியோருடன் பகிர்ந்து கொண்டார். அறிவியல் மற்றும் தொழில்துறை ஆராய்ச்சி கவுன்சில் அவருக்கு சாந்தி ஸ்வரூப் பட்நகர் பரிசை வழங்கியது, இது 1999 இல் மிக உயர்ந்த இந்திய அறிவியல் விருதுகளில் ஒன்றாகும். இந்திய அறிவியல் அகாதமி 2000 ஆம் ஆண்டில் அவரை ஒரு சக உறுப்பினராகத் தேர்ந்தெடுத்தது மேலும் அவர் 2002 இல் இந்திய தேசிய அறிவியல் அகாதமியின் தேர்ந்தெடுக்கப்பட்ட சக ஊழியரானார். ஒரு வருடம் கழித்து, இந்திய அறிவியல் நிறுவனம் அவருக்கு 2003இல்,  ஆராய்ச்சியில் சிறந்து விளங்கிய பேராசிரியர் ருஸ்டோம் சோக்ஸி விருது வழங்கியது. மற்றும் அவர் 2016 இல் சென்னை, இந்திய தொழில்நுட்பக் கழகத்தின் புகழ்பெற்ற முன்னாள் மாணவர் விருதைப் பெற்றார். 2010 முதல் இந்திய அறிவியல் மற்றும் தொழில்நுட்பத் துறையின் ஜே.சி.போஸ் தேசிய உறுப்பினர் கௌரவத்தை  வகித்து வரும் நரசிம்மன், இந்திய தேசிய பொறியியல் அகாதமியின் தேர்ந்தெடுக்கப்பட்ட உறுப்பினராகவும் உள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ் அறிவியலாளர்கள் பகுப்பு:1960 பிறப்புகள்
புதுப்பாடி ஊராட்சி
புதுப்பாடி ஊராட்சி (Pudupadi Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள ஆற்காடு வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2511 ஆகும். இவர்களில் பெண்கள் 1269 பேரும் ஆண்கள் 1242 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆவணி அவிட்டம்
ஆவணி அவிட்டம் என்னும் ஆண்டுச் சடங்கு உபநயனம் செய்து கொண்ட பிராமணர் விஸ்வகர்மா மற்றும் செட்டியார் ஆடி அல்லது ஆவணி மாதங்களில்  கடைபிடிக்கும் வழிபாடாகும். சமசுகிருதத்தில் இது உபாகர்மா என வழங்கப்படுகிறது. இதன் பொருள் தொடக்கம் எனபதாகும். இன்றைய தினம் வேதங்களை படிக்க துவங்க நல்லநாள் எனக் கொள்ளலாம்.
வேதங்களும் உபாகருமமும்
உபாகர்மம் பொதுவாக ஆடி/ஆவணி (சிரவண) மாதத்தின் பௌர்ணமி நாளில் நடைபெறுகிறது. ஆனால் ஒருவரின் வேத பிரிவு கிளையின் அடிப்படையில் நாட்கள் வேறுபடும். வேதங்களாவன இருக்கு, யஜுர், சாம, அதர்வணம் என நான்கு பிரிவுகளாகப் பிரிக்கப்பட்டுள்ளது. பழையகாலத்திலிருந்து மக்கள் தங்களை இந்தப் பிரிவுகளுள் ஒன்றுடன் இணைத்துக் கொண்டுள்ளனர். அவர்களது பரம்பரையினர் அந்தந்த வேதப் பிரிவைச் சார்ந்திருப்பார்கள். அதன்படியே தங்கள் புனிதச் சடங்குகளைச் செய்து வருவார்கள்.
சிராவண மாதம் என்பது ஆடி அமாவாசையில் தொடங்கி, ஆவணி அமாவாசை வரை உள்ள காலமாகும். இந்தச் சிராவண மாதத்தில் வரும் அவிட்டம் நட்சத்திரம் பௌர்ணமி நாள் யஜுர் வேதிகளுக்கு உபாகர்மம் நடக்கும். இதே சிராவண மாதத்தில் வரும் திருவோணம் நட்சத்திரத்திலன்று யஜுர் வேதிகளின் உபாகருமமும், அடுத்த மாதத்தில் வரும் அஸ்த நட்சத்திரத்தன்று சாம வேதிகளின் உபாகர்மமும் நடக்கும். (இது அநேகமாக பிள்ளையார் சதுர்த்தி அன்றோ அல்லது அதற்கு ஒரு நாள் முன், பின்னேயோ வரும்.)
ஆவணி அவிட்டம் பெயர்
தமிழ் நாட்டில் மிகப் பெரும்பாலானோர் யஜுர் வேதிகளாக இருப்பதாலும், அவர்கள் அவிட்டம் நட்சத்திரத்தில் உபாகர்மம் மேற்கொள்வதாலும் தமிழில் உபாகர்மத்துக்கு "ஆவணி அவிட்டம்" என்றே பொதுவாகச் சொல்லப்படுகிறது.
நாள் சிறப்பு
இது ஓர் கூட்டுவழிபாடு ஆகும். இந்நாளில் அனைவரும் ஆற்றங்கரையிலோ குளக்கரையிலோ குளித்து இத்தகைய சடங்கினை உருவாக்கிய இருடிகளுக்கு நன்றி கூறி தர்ப்பணம் செய்வர். தந்தை இல்லாதவர்கள் தங்கள் மூதாதையருக்கு எள்ளும் அரிசியும் நீரில் கொடுத்து தர்ப்பணம் செய்வர். பின்னர் தாங்கள் அணிந்துள்ள பூணூலைப் புதுப்பிப்பதோடு தங்கள் வேதங்களைப் படிக்கவும் தொடங்குவர்.
காயத்ரி ஜபம்
உபாகர்மம் நடந்த அடுத்த நாள் காயத்ரி ஜபம் என்னும் மந்திரத்தை உச்சாடனம் செய்யும் நிகழ்ச்சி நடக்கும். காயத்ரி மந்திரத்தை 1008 தடவைகள் உச்சாடனம் செய்யவேண்டும். இதனை கூட்டு வழிபாடாகச் செய்யும்போது எத்தனை பேர் பங்கேற்கிறார்களோ அந்த எண்ணிக்கையால் 1008 ஐ வகுத்து அத்தனை தடவைகள் எல்லோரும் சேர்ந்து சொல்வார்கள்.
உடுமலைப்பேட்டை (சட்டமன்றத் தொகுதி)
உடுமலைப்பேட்டை சட்டமன்றத் தொகுதி, திருப்பூர் மாவட்டத்தின் ஒரு சட்டமன்றத் தொகுதியாகும்.
தொகுதியில் அடங்கியுள்ள பகுதிக‌ள்
கொசவம்பாளையம், மூங்கில்தொழுவு, அமந்தக்கடவு, குப்பம்பாளையம், பெரியபட்டி, பூளவாடி, ஆத்துக்கிணத்துப்பட்டி, கொண்டம்பட்டி, குடிமங்கலம், இலுப்பநகரம், அனிக்கடவு, வாகத்தொழுவு, வீடம்பட்டி, விருகல்பட்டி, சோமவாரப்பட்டி, வடுகபாளையம், கோட்டமங்கலம், பொன்னேரி, புக்குளம், தொட்டம்பட்டி, கொங்கல்நகரம், புதுப்பாளையம், பண்ணைக்கிணர், குருஞ்சேரி, சின்னவீரம்பட்டி, பெரியகோட்டை,
உடுமலைபேட்டை (நகராட்சி) சோளபாளையம், நல்லம்பள்ளி, சீலக்காம்பட்டி, கோமங்கலம், எஸ்.மலையாண்டிபட்டினம், கோலார்பட்டி, கஞ்சம்பட்டி, தென்குமாரபாளையம், கூலநாய்க்கன்பட்டி, கோமங்கலம்புதூர், சிஞ்சுவாடி, விரல்பட்டி, தாளவாய்ப்பாளையம், தொண்டாமுத்தூர், எஸ்.பொன்னாபுரம், ஊஞ்சவேலாம்பட்டி, ஜாமீன்கோட்டம்பட்டி, கள்ளிப்பட்டி,கொண்டகவுண்டன்பாளையம், மூலனூர், ஆவலப்பம்பட்டி, கொல்லம்பட்டி, ஏ.நாகூர், பூசாரிப்பட்டி, போலிகவுண்டன்பாளையம், ஏரிப்பட்டி, திப்பம்பட்டி, மக்கிளம்பட்டி, நாட்டுக்கல்பாளையம் மற்றும் பழையூர் கிராமங்கள்.
ஜமீன் ஊத்துக்குளி (பேரூராட்சி), சின்னம்பாளையம் (சென்சஸ் டவுன்), குளேஸ்வரன்பட்டி (பேரூராட்சி) மற்றும் சமத்தூர் (பேரூராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:திருப்பூர் மாவட்டம் பகுப்பு:தமிழ்நாடு சட்டமன்றத் தொகுதிகள்
ரெய்னி
ரெய்னி அல்லது ரேனி (Rini - Raini   ) இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் ஆகும். தௌலிகங்கா ஆறும், ரிஷிகங்கா ஆறும் ஒன்று கூடும் இடத்தில் ரெய்னி கிராமம் அமைந்துள்ளது. இதன் அருகமைந்த பெரிய நகரம் ஜோஷி மடம் ஆகும்.
2021 வெள்ளத் தேசம்
2021 உத்தராகண்டம் பனிப்பாறை வெடிப்பு வெள்ளத்தால், இவ்வூரில் பாயும் ரிஷி கங்கா ஆற்றில் ஏற்பட்ட பெருவெள்ளத்தால், ரிஷிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்து நூற்றுக்கணக்கான உயிர்கள் பலியானது. வெள்ளத்தால் ரெய்னி கிராமம் அருகே புதிய ஏரி உருவாகியுள்ளது. இதனால் மீண்டும் வெள்ள ஆபத்து ஏற்படும் எனக்கருதுகின்றனர்.
வெளி இணைப்புகள்
பகுப்பு:சமோலி மாவட்டம் பகுப்பு:உத்தராகண்டம்
வடதெரு ஊராட்சி
வடதெரு ஊராட்சி (Vadatheru Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1463 ஆகும். இவர்களில் பெண்கள் 716 பேரும் ஆண்கள் 747 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிலவியல்
பூமி, அதன் கூட்டமைவு, கட்டமைப்பு, இயற்பியல் இயல்புகள், வரலாறு, மற்றும் அதனை உருவாக்கிய வழிமுறைகள் என்பவை தொடர்பான அறிவியலும், அவை பற்றிய ஆய்வும் நிலவியல் எனப்படும். இது புவி அறிவியலில் ஒரு பிரிவாகும். நிலவியல் அறிவானது, புவியியல், நிலநெய், நிலக்கரி மற்றும், இரும்பு, செம்பு, உரேனியம் போன்ற உலோகங்கள் ஆகிய இயற்கை வளங்கள் இருக்கும் இடங்களை அடையாளம் காண உதவுகின்றது. மேலும், விலையுயர்ந்த இரத்தினக் கற்கள் மற்றும் கல்நார், மைக்கா, பொஸ்பேற்றுகள், களிமண், படிகக்கல், சிலிக்கா போன்ற கனிமப் பொருட்களைப் பூமியிலிருந்து பெற்றுப் பயனடைவதற்கும் நிலவியல் உதவுகின்றது. பழங்கால வரலாறுகள் கிடைக்கவும் இவை வழிவகை செய்கின்றன. இது இயற்பியலின் ஒரு பிரிவு ஆகும்.
நிலவியலின் கோட்பாடுகளை சூரியக் குடும்பத்திலுள்ள பிற கோள்கள் முதலியவற்றுக்கும் பயன்படுத்தி ஆய்வுசெய்வது, விண்நிலவியல் (Astrogeology) ஆகும்.
வரலாறு
சீனாவில் பல்துறை அறிஞராக விளங்கிய ஷென் குவா (1031 - 1095) என்பவர், நில உருவாக்கம் பற்றிய கருதுகோள் (hypothesis) ஒன்றை முன்வைத்தார். இக் கருதுகோள், கடலிலிருந்து பல நூறு மைல்கள் தொலைவிலிருந்த மலைப் பகுதியில், நிலவியற் படைகளில் காணப்பட்ட கடல்வாழ் உயிரினங்களின் (en:Marine Life) தொல்லுயிர் எச்சப் படிவுகள் தொடர்பாக அவர் மேற்கொண்ட அவதானங்களை அடிப்படையாகக் கொண்டிருந்தது. மலைகள் அரிப்புக்கு உள்ளாகி வண்டல் படிவுகள் ஏற்பட்டதன் மூலமே இவ்வாறான நிலப்பரப்புகள் உருவாகி இருக்கக்கூடும் என்று அவர் உய்த்துணர்ந்தார்.
அரிஸ்ட்டாட்டிலின் (Aristotle) மாணவரான தியோபிரேஸ்டஸ் (Theophrastus) என்பவர் எழுதிய பெரி லித்தோன் என்னும் பாறைகள் பற்றிய புத்தகமே ஆயிரம் ஆண்டுகளாக அதிகாரபூர்வமான நூலாக இருந்துவந்தது. இந் நூல், இலத்தீன், பிரெஞ்சு போன்ற பல ஐரோப்பிய மொழிகளிலும் மொழிபெயர்க்கப்பட்டது. 1556 ல், ஜோர்க் போவர் (Georg Bauer) என்னும் மருத்துவர் சுரங்கவியல், உலோகவியல் தொடர்பாக அன்றிருந்த அறிவைத் தொகுத்து நூலொன்றை எழுதியுள்ளார். முதலாவது நவீன நிலவியலாளர் என்று கருதப்படுபவர் ஜேம்ஸ் ஹூட்டன் (James Hutton). 1788 ல், இவர் எழுதிய புவி பற்றிய கோட்பாடு என்னும் கட்டுரை எடின்பரோ அரச சங்கத்தின் (Royal Society of Edinburgh) வெளியீட்டில் இடம்பெற்றது. இக் கோட்பாட்டையே இன்று யுனிபோமிட்டேரியனிசம் (uniformitarianism) எனக் குறிப்பிடுகிறார்கள். மலைகள் அரிக்கப்பட்டு, கடலுக்கு அடியில் படிந்து பாறையாகி, அது மேலும் வளர்ந்து நிலப்பகுதி ஆவதற்கு மிக நீண்ட காலம் எடுத்திருக்கும் எனக் குறிப்பிட்ட சிமித், இக்கருத்தை அடிப்படையாக வைத்துப் பூமியின் வயது, அக்காலத்தில் பொதுவாகக் கருதப்பட்டு வந்ததைவிட மிக அதிகமாக இருக்கவேண்டுமென வாதிட்டார்.
வில்லியம் சிமித் (1769-1839) என்பார் முன்னோடியாகக் கருதத்தக்க நிலவியல் வரைபடங்கள் சிலவற்றை வரைந்துள்ளதுடன், பாறைப் படைகளில் காணப்பட்ட தொல்லுயிர் எச்சப் படிவங்களை ஆராய்ந்து, அப்படைகளை ஒழுங்கு வரிசைப்படுத்தும் செயற்பாடுகளையும் தொடக்கிவைத்தார்.
ஜோர்ஜெஸ் குவியெர் (Georges Cuvier) என்பவர், பாரிஸில், பழங்கால யானையொன்றின் எலும்புப் படிவமொன்றைக் கண்டுபிடித்தார். இதனால் தூண்டப்பட்டு இவரும் அலெக்ஸாண்ட்ரே புரொங்னியார்ட் (Alexandre Brongniart) என்பவரும் சேர்ந்து, 1811 ல், புவியின் பழமை பற்றிய விளக்கமொன்றை எழுதி வெளியிட்டனர். இதை நிறுவுவதற்காக, பாறை அடுக்கியல் (stratigraphy) சார்ந்த, புவிப் படைகளின் வரன்முறை ஒழுங்கு பற்றிய கொள்கையொன்றையும் உருவாக்கினார்கள்.
சார்லஸ் லியெல் என்பவர் ஹூட்டனின் யுனிபோமிட்டேரியனிசத்தை வலியுறுத்தி, புகழ்பெற்ற, நிலவியலின் கொள்கைகள் (Principles of Geology) என்னும் நூலை 1827ல் எழுதினார். இந்நூலே சார்ல்ஸ் டார்வின் அவர்களது புதிய சிந்தனைகளுக்கு வித்திட்டது.
thumb|right|[[தட்டுப் புவிப்பொறைக் கட்டமைப்பு - கடற்தரை விரிவாக்கம் மற்றும் கண்டப் பெயர்ச்சி என்பன புவிக்கோள மாதிரியொன்றில் காட்டப்பட்டுள்ளன.]] 19 ஆம்நூற்றாண்டின் நிலவியல், பெரும்பாலும், பூமியின் சரியான வயது பற்றிய பிரச்சினையைச் சுற்றியே அமைந்தது எனலாம். இவ் வயது பற்றிய கணிப்புகள் சில இலட்சங்கள் முதல் பல பில்லியன் ஆண்டுகள் வரை வேறுபாடாக அமைந்திருந்தன. நிலவியலில், 20 ஆம் நூற்றாண்டில் ஏற்பட்ட மிக முக்கியமான நிகழ்வு, 1960 களில் நிகழ்ந்த தட்டுப் புவிப்பொறைக் கட்டமைப்பு (plate tectonics) கோட்பாட்டின் உருவாக்கமாகும். தட்டுப் புவிப்பொறைக் கட்டமைப்புக் கோட்பாடு இரண்டு வேறுவேறான நிலவியல் அவதானிப்புகளில் இருந்து உருவானது. ஒன்று கடற்தரை விரிவாக்கம் (seafloor spreading), மற்றது கண்டப் பெயர்ச்சி (continental drift). இக் கோட்பாடு புவி அறிவியல் துறைகளில் புரட்சிகரமான மாற்றங்களை ஏற்படுத்திற்று.